open-index/open-wikipedia-markdown huggingface dataset:
აქ ცხოვრობენ გუნცაძეები

**„აქ ცხოვრობენ გუნცაძეები“** — ქართული სიტკომი კომედიური ჟანრის სერიალი, რომელიც „ფორმულა კრეატივმა“ გადაიღო რუსთავი 2-სთვის. სერიალი ეფუძნება რუსულ სერიალ „Счастливы вместе“ (ქართულად: ერთად ბედნიერად).

## სიუჟეტი და გმირები
ეს არის ორი ოჯახის მეზობლების მხიარული ცხოვრების შესახებ, გოგა და ლიკა გუნცაძეები არიან ერთ-ერთი წყვილი რომელიც ახალგადმოსულ წყვილს ეპატიჟება მათთან სახლში, ნინოსა და დათუნა სიხარულიძეებს, ნინო მესაკუთრეა და თავის ქმარს დათუნას ყოველთვის აკონტროლებს, დათუნა მორიდებული და ცოლის დამჯერი ქმარია. გოგა გუნცაძე ფეხსაცმლის მაღაზიაში მუშაობს, ლიკა კი დიასახლისია მათი შვილები გუკა და გვანცა გუნცაძეები ყოველთვის ჩხუბობენ, გვანცა თინეიჯერია და შეყვარებული ჰყავს, გუკას კიდევ ფეხბურთი უყვარს.

## გადაღება
სერიალის გადაღება მიმდინარეობდა პავილიონში, ფორმულა კრეატივი სპეციალურად სერიალისთვის ამზადებდა დეკორაციას, სამ სხვადასხვა ლოკაციაში: გუნცაძეების სახლი, სიხარულიძეების სახლი, მაღაზია ასევე ემატებოდა სხვადასხვა ლოკაციები სცენარის მიხედვით მაგალითად საათების მაღაზია.

## როლებში
*ხვიჩა მაღლაკელიძე - გოგა გუნცაძე
*ცისია მეტრეველი - ლიკა გუნცაძე
*ვაჟიკო გოგუა - გუკა გუნცაძე
*მარიამ ნადირაძე - გვანცა გუნცაძე
*გვანცა კანდელაკი - ნინო სიხარულიძე
*როლანდ ოქროპირიძე - დათუნა სიხარულიძე

## ეპიზოდურ როლებში
*ტატო ჩახუნაშვილი - კოტე 
*მაია ლომიძე - კლიენტი მაღაზიაში
*ნათია კვაშალი - კლიენტი მაღაზიაში
*დალი სავანცი  
*ეკა მჟავანაძე

## რესურსები ინტერნეტში
* აქ ცხოვრობენ გუნცაძეები ყველა სერია

კატეგორია:2010 წლის ქართული ტელესერიალები
სამხრეთი კვანზა

**სამხრეთი კვანზა** () — პროვინცია ანგოლაში. პროვინციის ფართობი შეადგენს 55 660 კმ²-ს. 2014 წლის აღწერის მონაცემებით პროვინციის მოსახლეობის რაოდენობა შეადგენს 1 881 873 ადამიანს. ადმინისტრაციული ცენტრი — ქალაქი სუმბე.

## გეოგრაფია 
სამხრეთი კვანზის პროვინცია მდებარეობს ანგოლის დასავლეთ ნაწილში. ის მდებარეობს ლუანდის სამხრეთ-აღმოსავლეთით და გადაჭიმულია დასავლეთით ატლანტის ოკეანიდან აღმოსავლეთით და ჩრდილოეთით მდინარე კვანზამდე. სამხრეთი კვანზის პროვინციის სამხრეთით მდებარეობენ ბენგელის და უამბოს პროვინციები, ჩრდილოეთით — ბენგოს, ჩრდილოეთი კვანზის და მალანჟეს პროვინციები, აღმოსავლეთით — ბიეს პროვინცია.

## ადმინისტრაციული დაყოფა 
ადმინისტრაციული თვალსაზრისით პროვინცია დაყოფილია 12 მუნიციპალიტეტად ():
* ამბოიმი (Amboim)
* კასონგე (Cassongue)
* კელა (Cela)
* კონდა (Conda)
* ებო (Ebo)
* ლიბოლო (Libolo)
* მუსენდე (Mussende)
* პორტუ-ამბოიმი (Porto Amboim)
* კილენდა (Quilenda)
* კიბალა (Quibala)
* სელეში (Seles)
* სუმბე (Sumbe)

## რესურსები ინტერნეტში
* Information on this province at *Info Angola* 
* Province geographical info at geoview.info

## სქოლიო
კატეგორია:ანგოლის პროვინციები
Кь

thumb|აუდიო «Кь»
**Кь**, **кь** ([კჲ] — წარმოითქმება, როგორც რუსული რბილი „კ“) — კირილური დამწერლობის დიგრაფი. ის თანხმოვანია. გამოიყენება აფხაზურ, აბაზურ, ხუნძურ, აღულურ, დარგუულ, ლაკურ, ლეზგიურ, რუთულურ, თაბასარანულ, წახურ ენებში.

## დამატებითი ინფორმაცია
აღნიშნული დიგრაფი გამოიყენება შემდეგ ენებში:

## ლიტერატურა
* ლ. ავიძბა, ე. კოკოსკერია, „აფხაზური ზეპირმეტყველების გაკვეთილები“ / თსუ-ს გამოცემა, თბ., 2014

კატეგორია:კირილური დიგრაფები
მიხეილ ქავთარია

**მიხეილ ქავთარია** (დ. 19 სექტემბერი, 1929, ხაშური — გ. 14 აპრილი, 2019, თბილისი) — ქართველი ფილოლოგი, ფილოლოგიის მეცნიერებათა დოქტორი, პროფესორი.

## ბიოგრაფია
მიხეილ ქავთარია დაიბადა 1929 წლის 19 სექტემბერს. 1947 წელს დაამთავრა ქალაქ ხაშურის რკინიგზის მე-12 (შემდეგში რკინიგზის მე-3 და ახლანდელი ხაშურის მე-6 საჯარო) სკოლა.
1952 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტი. 1954-1957 წლებში ასპირანტურის კურსი გაიარა აკადემიკოს კორნელი კეკელიძის ხელმძღვანელობით. 1960 წელს დაიცვა ფილოლოგიის მეცნიერებათა კანდიდატის ხარისხი თემაზე - „ბესარიონ ორბელაშვილის შემოქმედება“. 1981 წელს დაიცვა ფილოლოგიის მეცნიერებათა დოქტორის ხარისხი თემაზე -„XVII-XVIII საუკუნის ქართული ჰიმნოგრაფია“.

მიხეილ ქავთარია 1958 წლიდან დღემდე ხელნაწერთა ეროვნული ცენტრის მეცნიერ-თანამშრომელია.

2014 წელს პროფესორმა მიხეილ ქავთარიამ პირადი ბიბლიოთეკა ხაშურის მხარეთმცოდნეობის მუზეუმს გადასცა, სადაც გაიხსნა მისივე სახელობის კაბინეტი. ამავე წელს იგი დიმიტრი ყიფიანის სახელობის მედლით დაჯილდოვდა.

## ლიტერატურა
* „მუშაკი სულიერისა ვენახისაჲ - მიხეილ ქავთარია 80“, თბილისი, 2012.

## რესურსები ინტერნეტში
*მიხეილ ქავთარიას იუბილე ხაშურის მხარეთმცოდნეობის მუზეუმში 

## სქოლიო 
კატეგორია:ქართველი ფილოლოგები
კატეგორია:დაბადებული 1929
კატეგორია:დაბადებული 19 სექტემბერი
კატეგორია:ხაშურის საპატიო მოქალაქეები
კატეგორია:ფილოლოგიურ მეცნიერებათა დოქტორები
ლუი ბოტა

**ლუი ბოტა** (; დ. 27 სექტემბერი, 1862, გრეითაუნი — გ. 27 აგვისტო, 1919, პრეტორია) — სამხრეთ აფრიკელი პოლიტიკოსი, გენერალი ბურების მეორე ომში, სამხრეთ აფრიკის კავშირის პირველი პრემიერმინისტრი.
## ბიოგრაფია
ლუი ბოტა იყო ერთ-ერთი ლუი ბოტა უფროსისა და ადრიანა ვან როიენის 13 შვილიდან. იგი დადიოდა ჰერმანსბურგის გერმანულ სკოლაში. 7 წლის ასაკში დატოვა ოჯახი და საცხოვრებლად გადავიდა ორანჟის თავისუფალ სახელმწიფოში. 1884 წელს, როგორც მოხალისე, მონაწილეობას იღებდა ზულალანდის ომში. 1896 წელს არჩეული იქნა სამხრეთაფრიკის რესპუბლიკის დეპუტატად. ბურების მეორე ომში გამოჩენილი სიმამაცისთვის და სამხედრო ნიჭისთვის მიიღო გენერლის წოდება. 1900 წელს პრეტორიის დაცემის შემდეგ აქტიურად იბრძოდა ბრიტანელების წინააღმდეგ. 1901 წელს ხელმძღვანელობდა მოლაპარაკებებს ბრიტანული არმიის მთავარსარდალთან ლორდ კიტჩენერთან. 1904 წელს ბრიტანული ანექსიის შემდეგ ტრანსვაალში ბოტამ დააარსა პარტია „Het Volk“, რომელიც 1911 წელს სხვა პარტიებთან ერთად გაერთიანდა სამხრეთ აფრიკის პარტიაში. მანამდე 1910 წელს იგი არჩეული იქნა სამხრეთ აფრიკის კავშირის პრემიერმინისტრად. იგი ამ პოსტზე სიცოცხლის ბოლომდე იყო. პირველი მსოფლიო ომის დაწყებისას ბოტამ შესთავაზა სამხედრო მხარდაჭერა გერმანიას და გაგზავნა სამხედრო ნაწილები გერმანიის სამხრეთ აფრიკის კოლონიაში. ბოტა 1919 წელს გულის ინფაქტით გარდაიცვალა.
## ლიტერატურა
*Engelenburg, Dr F.V. (1929). General Louis Botha. Pretoria: J.L. Van Schaik.
*Meintjes, Johannes (1970). General Louis Botha, A Biography. London: Cassell. ISBN 0304935018.
*Spender, Harold (1916). General Botha, The Career And The Man. London: Constable.

კატეგორია:დაბადებული 27 სექტემბერი
კატეგორია:დაბადებული 1862
კატეგორია:გარდაცვლილი 27 აგვისტო
კატეგორია:გარდაცვლილი 1919
კატეგორია:სამხრეთ აფრიკის რესპუბლიკის პოლიტიკოსები
კატეგორია:სამხედრო მოღვაწეები
აგუას-ფრომოზასი

**აგუას-ფრომოზასი** () — მუნიციპალიტეტი ბრაზილიაში, მინას-ჟერაისის შტატში; მიეკუთვნება ვალი-დუ-მუკურის მეზორეგიონს. შედის ეკონომიკურ-სტატისტიკურ მიკრორეგიონ ნანუკის შემადგენლობაში.

2010 წლის მონაცემებით, მოსახლეობა 18 479 ადამიანს შეადგენდა, მოსახლეობის სიმჭიდროვე 22,53 კმ²-ზე. ფართობი 820 079 კმ²-ია.

## იხილეთ აგრეთვე
* მინას-ჟერაისი
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები*

კატეგორია:მინას-ჟერაისის შტატის მუნიციპალიტეტები
საბადურის ქედი

**საბადურის ქედი** შეიძლება აღნიშნავდეს:

* საბადურის ქედი (მცხეთა-მთიანეთის მხარე) — ქედი მცხეთა-მთიანეთის მხარეში
* საბადურის ქედი (სამცხე-ჯავახეთის მხარე) — ქედი სამცხე-ჯავახეთის მხარეში
გელეშტი

**გელეშტი** () — სოფელი მოლდოვაში, სტრეშენის რაიონში. მდებარეობს ზღვის დონიდან 235 მეტრზე. 2004 წლის მონაცემებით, მოსახლეობა 1 776 ადამიანს შეადგენდა.

## იხილეთ აგრეთვე 
* მოლდოვის ადმინისტრაციული დაყოფა
* სტრეშენის რაიონი

## რესურსები ინტერნეტში 
* მოლდოვის მოსახლეობის 2004 წლის აღწერის მონაცემები

კატეგორია:სტრეშენის რაიონის სოფლები
კუანდო-კუბანგოს პროვინცია

**კუანდო-კუბანგო** () — პროვინცია ანგოლაში. პროვინციის ფართობი შეადგენს 199 049 კმ²-ს. ადმინისტრაციული ცენტრი — ქალაქი მენონგე. პროვინციამ თავისი დასახელება მიიღო მდინარეების კუანდოს და ოკავანგოს (ანგოლის ტერიტორიაზე მისი სახელია კუბანგო) გამო, რომლებიც შესაბამისად მიედინებიან მის აღმოსავლეთ და დასავლეთ ნაწილებში.

## გეოგრაფია 
კუანდო-კუბანგოს პროვინცია მდებარეობს ანგოლის უკიდურეს სამხრეთ-აღმოსავლეთში. მისგან ჩრდილოეთით და ჩრდილო-აღმოსავლეთით მდებარეობს მოშიკოს პროვინცია, დასავლეთში — უილას და კუნენეს პროვინციები, ჩრდილო-დასავლეთში — ბიეს პროვინცია. კუანდო-კუბანგოს პროვინციის სამხრეთში გადის სახელმწიფო საზღვარი ანგოლასა და ნამიბიას, ხოლო აღმოსავლეთში — ანგოლასა და ზამბიას შორის.

## ისტორია 
ანგოლაში სამოქალაქო ომის წლებში კუანდო-კუბანგოს პროვინცია იყო უნიტას ანტისამთავრობო მოძრაობის ჯარების საყრდენი ბაზა. ქალაქ ჯამბაში მდებარეობდა ჟონას სავიმბის სამხედრო დედაქალაქი.

## მოსახლეობა 
2014 წლის აღწერის მონაცემების თანახმად პროვინციის მოსახლეობის რაოდენობა შეადგენს 534 002 ადამიანს.

## ადმინისტრაციული დაყოფა 
* კალაი (Calai)
* კუანგარი (Cuangar)
* კუში (Cuchi)
* კვიტო-კანავალე (Cuito Cuanavale)
* დირიკო (Dirico)
* მავინგა (Mavinga)
* მენონგე (Menongue)
* ნანკოვა (Nancova)
* რივუნგო (Rivungo)

## რესურსები ინტერნეტში
* Official website of province governor 
* Information on this province at the Angolan ministry for territorial administration 
* Information on this province at *Info Angola* 
* Site Official de Kizomba
* United States government population statistics from 1988
* angola.org.uk
* Province geographical info at geoview.info

## სქოლიო
კატეგორია:ანგოლის პროვინციები
მეზობლები (ტელესერიალი)

***მეზობლები*** () — ავსტრალიური საპნის ოპერა. მისი პრემიერა 1985 წლის 18 მარტს, ტელეარხ Seven Network-ზე გაიმართა. სერიალის ავტორია რეჯ უოტსონი, რომელმაც წარადგინა ისეთი კონცეფცია, რომელიც ითვალისწინებდა რეალური ამბების აღწერას, ისეთი ოზარდების და მოზრდილების მონაწილეობით, რომლებიც თავისუფლად ისაუბრებდნენ და საკუთარ პრობლემებს ერთად გადაჭრიდნენ. 

## რესურსები ინტერნეტში
* ოფიციალური გვერდი Tenplay-ზე
* ოფიციალური ბრიტანული საიტი
* 

კატეგორია:1985 წელს დაწყებული ავსტრალიური ტელესერიალები
კატეგორია:ავსტრალიური საპნის ოპერები
კატეგორია:ტელესერიალები ანბანის მიხედვით
მოშიკოს პროვინცია

**მოშიკო** () — ფართობის სიდიდით ყველაზე უფრო დიდი პროვინცია ანგოლაში. პროვინციის ადმინისტრაციული ცენტრია ქალაქი ლუენა.

## გეოგრაფია 
მოშიკოს პროვინცია აღმოსავლეთიდან ესაზღვრება ზამბიას, ჩრდილო-აღმოსავლეთიდან — კონგოს დემოკრატიულ რესპუბლიკას. მოშიკოს პროვინციიდან სამხრეთით მდებარეობს კუანდო-კუბანგოს პროვინცია, დასავლეთით — ბიეს პროვინცია, ჩრდილოეთით — სამხრეთი ლუნდის პროვინცია. პროვინციის ფართობი შეადგენს 223 023 კმ²-ს.

## ისტორია 
მოშიკოს პროვინცია — აჯანყებულთა დაჯგუფება უნიტას ლიდერის ჟონას სავიმბის სამშობლოა. შედეგად მოშიკოს პროვინციაში განლაგებული იყვნენ უნიტას ძირითადი ბაზები. აქ დაიღუპა ჟონას სავიმბის უახლოესი თანამებრძოლი — საველე მეთაური ანტონიო დემბო, რომელიც გახდა წინააღმდეგობის უკანასკნელი დღეების ერთ-ერთი უპირველესი ფიგურა.

## მოსახლეობა 
2014 წლის აღწერის შედეგების თანახმად პროვინციის მოსახლეობის რაოდენობა შეადგენს 758 568 ადამიანს.

პროვინციის უნიკალურობა ასევე იმაში ვლინდება, რომ აქ ცხოვრობს 10 ათასზე მეტი ესპანურენოვანი ადამიანი (პროვინციის მოსახლეობის დაახლოებით 4,34 %), რაც დაკავშირებულია სამოქალაქო ომის პერიოდში (1975—2002 წლები) კუბელი ჯარისკაცების დიდი ხნით აქ ყოფნასთან.

## ადმინისტრაციული დაყოფა 
ადმინისტრაციული თვალსაზრისით პროვინცია დაყოფილია 9 მუნიციპალიტედად:
* ალტუ-ზამბეზე (Alto Zambeze)
* ბუნდასი (Bundas)
* კამანონგე (Camanongue)
* კამეია (Cameia)
* ლეუა (Léua)
* ლუაუ (Luau)
* ლუაკანო (Luacano)
* ლუშაზესი (Luchazes)
* მოშიკო (Moxico)

## რესურსები ინტერნეტში
* Official website of province governor 
* Information on this province at the Angolan ministry for territorial administration 
* Information on this province at *Info Angola* 
* Angolan embassy in London on Moxico province
* Province geographical info at geoview.info

## სქოლიო
კატეგორია:ანგოლის პროვინციები
მალანჟეს პროვინცია

**მალანჟე** () — პროვინცია ანგოლაში. პროვინციის ფართობი შეადგენს 97 602 კმ²-ს, 2014 წლის აღწერის შედეგების მიხედვით პროვინციის მოსახლეობის რაოდენობა შეადგენს 986 363 ადამიანს. ადმინისტრაციული ცენტრი — ქალაქი მალანჟე.

## გეოგრაფია 
მალანჟეს პროვინცია ჩრდილო-დასავლეთით ესაზღვრება უიჟეს პროვინციას, დასავლეთით — ჩრდილოეთ კვანზის პროვინციას, სამხრეთ-დასავლეთით — სამხრეთ კვანზის პროვინციას, სამხრეთით — ბიეს პროვინციას, აღმოსავლეთით — ჩრდილოეთ ლუნდის პროვინციას, სამხრეთ-აღმოსავლეთით — სამხრეთ ლუნდის პროვინციას, ჩრდილო-აღმოსავლეთით კონგოს დემოკრატიულ რესპუბლიკას.

## ადმინისტრაციული დაყოფა 
ადმინისტრაციული თვალსაზრისით პროვინცია დაყოფილია 14 მუნიციპალიტეტად ():
* კაკუსო (Cacuso)
* კალანდულა (Kalandula)
* კამბუნდი-კატემბო (Cambundi-Catembo)
* კანგანდალა (Cangandala)
* კაომბო (Caombo)
* კირიმა (Quirima)
* კიუაბა-ნზოჟი (Kiuaba Nzoji)
* კუნდა-დია-ბაზე (Cunda-Dia-Baze)
* კელა (Quela)
* ლუკემბო (Luquembo)
* მალანჟე (Malanje)
* მარიმბა (Marimba)
* მასანგო (Massango)
* მუკარი (Mucari)

## რესურსები ინტერნეტში
* Official website of province governor 
* Information on this province at the Angolan ministry for territorial administration 
* Information on this province at *Info Angola* 
* Briitish website (Angola.uk.org) on Malanje province 
* Province geographical info at geoview.info

## სქოლიო
კატეგორია:ანგოლის პროვინციები
ლუანდის პროვინცია

**ლუანდის პროვინცია** () — პროვინცია ანგოლაში. ადმინისტრაციული ცენტრი — ქალაქი ლუანდა, რომელიც ასევე ქვეყნის დედაქალაქიცაა. ლუანდის პროვინციის ფართობი შეადგენს 2418 კმ²-ს. 2014 წლის აღწერის შედეგების თანახმად პროვინციის მოსახლეობის რაოდენობა შეადგენს 6 945 386 ადამიანს.

## გეოგრაფია 
ლუანდის პროვინცია მდებარეობს ანგოლის დასავლეთ ნაწილში. ჩრდილოეთში, სამხრეთში და აღმოსავლეთში ის შემოფარგლულია ბენგოს პროვინციის ტერიტორიით, დასავლეთით გარს ერტყმის ატლანტის ოკეანის წყლები.

## ადმინისტრაციული დაყოფა 
ადმინისტრაციული თვალსაზრისით ლუანდის პროვინცია დაყოფილია 7 მუნიციპალიტეტად ():
* კაკუაკო (Cacuaco)
* ვიანა (Viana)
* კაზენგა (Cazenga)
* ბელასი (Belas)
* იკოლო-ე-ბენგო (Ícolo e Bengo)
* ლუანდა (Luanda)
* კისამა (Quiçama)

## რესურსები ინტერნეტში
* Official website of province governor 
* Information on this province at the Angolan ministry for territorial administration 
* Information on this province at *Info Angola* 
* Alternate Official government page  
* Administrative map of Luanda province with mapping those to old divisions 
* IPGUL website 
* City of Luanda Portal 
* Province geographical info at geoview.info

## სქოლიო
კატეგორია:ანგოლის პროვინციები
დეტექტივები (ტელესერიალი)

**„დეტექტივები“** — ქართული დეტექტიური ჟანრის სერიალი, რომელიც „ახალი სტუდიის“, „სტუდია ჰორიზონტისა“ და „Sound Gravity“-ის საერთო პროექტია. რეალურ ფაქტებზე დაფუძნებული საგამოძიებო სერიალი, რომელიც რუსთავი 2-ის ეთერში 2010–2011 წლებში გადიოდა. სერიალი აგებულია რეალურ საგამოძიებო ისტორიებზე, რომლებიც ქართველმა სამართალ დამცველებმა გამოიძიეს.

## სიუჟეტი
ექვსკაციანი გუნდისგან შემდგარი საგამოძიებო პოლიცია დეტექტივები, რომელებიც მძიმე და შემზარავ საქმეებს იძიებენ.

## როლებში
## ეპიზოდურ როლებში
* ნათია გუბენკო - ლალი გარდაცვლილის მეუღლე
* თამთა გიგინეიშვილი
* ანდრო სარიშვილი - პიტერ კონდორია მშენებლობაზე ნაპოვნი გარდაცვლილი
* გიგი გოგოლაძე - ლაშა პოლიციელი (დეტექტივი ეკას მეუღლე)
* მაია ლომიძე
* ნინა კალატოზიშვილი

## 1 სეზონის ეპიზოდები
## 2 სეზონის ეპიზოდები
## რესურსები ინტერნეტში
* დეტექტივები 1 სეზონი  
* დეტექტივები 2 სეზონი

კატეგორია:2010 წლის ქართული ტელესერიალები
საბადურის ქედი (მცხეთა-მთიანეთის მხარე)

**საბადურის ქედი** — ქედი საქართველოში, კახეთის მხარის საგარეჯოს, მცხეთა-მთიანეთის მხარის თიანეთისა და მცხეთის მუნიციპალიტეტების ადმინისტრაციულ საზღვარზე, ქართლის ქედის სამხრეთ-აღმოსავლეთი მონაკვეთი. საბადურის ქედზეა მწვერვალები: იკვლივი (1766 მ), საბადური (1582 მ), ზაქარიასთავი (1433 მ).

## სქოლიო
კატეგორია:მცხეთა-მთიანეთის მხარის ქედები
კატეგორია:კახეთის მხარის ქედები
ალუბლების ქუჩა 12

**„ალუბლების ქუჩა 12“** — ქართული სიტკომ-კომედიური ჟანრის სერიალი, რომელიც „კომედი გრუპმა“ გადაიღო 2012 წელს რუსთავი 2-ის დაკვეთით. სერიალში მონაწილეობდნენ ყველაზე რეიტინგული სერიალის შუა ქალაქშის მსახიობები, ამიტომ ფიქრობდნენ, რომ სერიალი წარმატებული იქნებოდა, თუმცა 1 სეზონის გადაღების შემდეგ გადაღებები შეწყდა, რადგან სერიალმა ვერ მოიპოვა რეიტინგი. სერიალი ასევე გავიდა PIK TV-ზე რუსული გახმოვანებით 2012 წელს.

## სიუჟეტი
ნიკა და მარი ახალგაზრდა წყვილია ისინი ნინოს ნიკას დის სახლში მარის მამასთან ერთად ბედნიერად და მხიარულად ცხოვრობენ. ნიკა ახალ სამსახურ იწყებს დისტრიბუციაში ამით მისი მეუღლე არ არის კმაყოფილი თუმცა მაინც აღიარებს ამას, მარი ბრენდულ მაღაზიაში „ტატა სტაილში“ მუშაობს. ნინოს თავისი პატარა ბიზნესი აქვს, უჩა ნიკას თანამშრომელი და სარეცხი საშუალებების დისტრიბუტორია, ბატონი შალვა კი კარგად უკრავს ვიოლინოზე.

## გადაღება
კომედი გრუპი სერიალისთვის ქმნიდა დეკორაციას, გადაღებები კი მიმდინარეობდა პავილიონში ოთხ სხვადასხვა ლოკაციაში, ნიკასა და მარის სახლში, საძინებელში, ნიკას სამუშაოზე, მარის სამუშაოზე და ბარში. 

## როლებში
## რესურსები ინტერნეტში
* ალუბლების ქუჩა 12 პრომო
* ალუბლების ქუჩა 12 პრომო
* ალუბლების ქუჩა 12 ყველა სერია
* 

კატეგორია:2012 წლის ქართული ტელესერიალები
კ 17

**„კ 17“** — ქართული მძაფრსიუჟეტიანი სერიალი, რომელიც „კიკალა სტუდიომ“ გადაიღო პირველი არხისთვის 2010 წელს. სერიალი 1 სეზონსა და 12 სერიას მოიცავს, ქართული სამხედრო სერიალი პირველი არხის ეთერში ყოველ შაბათ-კვირას 22:00 საათზე გადიოდა.

## სიუჟეტი
სერიალი ტერორისტებთან მებრძოლ ექვსკაციან ჯგუფზე მოგვითხრობს, 6 განსხვავებული ბიოგრაფიის და ხასიათის მქონე საიდუმლო სამსახური სპეცდანიშნულების რაზმი, რომელსაც ერთ განსაკუთრებული მისია აქვთ, სატელევიზიო სერიალის მთავარი გმირები, უცხოელ კოლეგებთან ერთად, საზოგადოებას ტერორიზმის საფრთხისგან იცავენ.

## როლებში
## რესურსები ინტერნეტში
* კ 17 მიმოხილვა
* პირველ არხზე ქართული სერიალი K 17 იწყება
* კ 17 პრესკლუბი პრაიმტამში
* კ 17 ნაწყვეტი სერიალიდან
* კ 17 მუსიკალური თემა

კატეგორია:2010 წლის ქართული ტელესერიალები
ქეთევან ციხელაშვილი

**ქეთევან ციხელაშვილი** (დ. 21 აგვისტო, 1978, ქუთაისი) — საქართველოს სახელმწიფო მინისტრი შერიგებისა და სამოქალაქო თანასწორობის საკითხებში 2016–2020 წლებში.

## განათლება
ქეთევან ციხელაშვილმა 1998-1999 წლებში იმყოფებოდა უნგრეთში სამოქალაქო განათლების პროექტის (CEP) კურსებზე. 1999 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტი საერთაშორისო ურთიერთობების სპეციალობით. დამთავრების შემდეგ კვლავ გაემგზავრა უნგრეთში, ევროპის ცენტრალურ უნივერსიტეტში სადაც მოიპოვა საერთაშორისო ურთიერთობებისა და ევროპული კვლევების მაგისტრის ხარისხი. 2007 წელს ირლანდიაში, ლიმერიკის უნივერსიტეტში გაიარა საზაფხულო კურსი ევროპული ინტეგრაციის საკითხებში. 2011 წელს შვეიცარიაში იყო აკადემიური მკვლევარი ფრიბურგის უნივერსიტეტში. 2006 წლიდან არის ილიას სახელმწიფო უნივერსიტეტის ფილოსოფიისა და სოციალურ მეცნიერებათა ფაკულტეტის დოქტორანტი.

## კარიერა
1996-1998 წწ. იყო გაეროს ახალგაზრდული ორგანიზაციის საქართველოს განყოფილების (UNOY) პროექტების ასისტენტი. 1998 წელს სამართლიანი არჩევნებისა და დემოკრატიის საერთაშორისო ორგანიზაციის დირექტორის თანაშემწე. 1998-1999 წლებში იყო საგარეო საქმეთა სამინისტროს საგარეო პოლიტიკის კვლევისა და ანალიზის ცენტრში მთავარი სპეციალისტი. 2000-2001 წლებში იყო ელექტრონულ ჟურნალ Transition Online-ის რედაქტორის თანაშემწე. 2002-2004 წლებში მუშაობდა კონფლიქტებისა და მოლაპარაკებების საერთაშორისო კვლევით ცენტრში (ICCN) პროგრამის მენეჯერად და უფროს ანალიტიკოსად. 2001 წელს მიწვეული იქნა გერმანიის ქალაქ ფლენსბურგში უმცირესობების საკითხთა ევროპულ ცენტრში (ECMI) მკვლევარ-თანაშემწედ. 2001-2002 წლებში - ჰამბურგის უნივესტიტეტის (გერმანია) ეუთოს კვლევის ცენტრის (CORE) მკვლევარი. 2002 წელს იყო ნატოს საპარლამენტო ასამბლეის პოლიტიკისა და თავდაცვის სამმართველოს მკვლევარი-თანაშემწე (ბრიუსელი, ბელგია). 2004-2006 წწ. - კონფლიქტების მოგვარების საკითხებში სახელმწიფო მინისტრის აპარატში სახელმწიფო მინისტრის თანაშემწე და საერთაშორისო ურთიერთობების სამმართველოს უფროსი სპეციალისტი. 2007-2009 წწ. - ევროპის სტაბილურობის ინიციატივის (ESI) ანალიტიკოსი საქართველოში. 2002-2010 წწ. - ფრიდრიხ ნაუმანის სახელობის ფონდის კონსულტანტი საქართველოში. 2008 წლიდან დღემდე ილიას უნივერსიტეტში კითხულობს ლექციებს ევროპათმცოდნეობაში. 2006-2012 წწ. - ლიბერალური აკადემია თბილისის (LAT) დირექტორი. 2012 წლის იანვრიდან 2012 წლის ოქტომბრამდე - აღმოსავლეთ პარტნიორობის სამოქალაქო საზოგადოების ფორუმის საქართველოს ეროვნული პლატფორმის თავმჯდომარე. 2012-2016 წლებში იყო სახელმწიფო მინისტრის პირველი მოადგილე შერიგებისა და სამოქალაქო თანასწორობის საკითხებში. 2016 წელის 1 აგვისტოდან 2020 წლის 15 ივნისამდე იყო სახელმწიფო მინისტრი შერიგებისა და სამოქალაქო თანასწორობის საკითხებში. 15 ივნისიდან არის საქართველოს ელჩი ავსტრიაში, მუდმივი წარმომადგენელი ეუთოსა და ვენაში მდებარე სხვა საერთაშორისო ორგანიზაციებში.

## სქოლიო
კატეგორია:ქართველი ქალი პოლიტიკოსები
კატეგორია:საქართველოს სახელმწიფო მინისტრები შერიგებისა და სამოქალაქო თანასწორობის საკითხებში
კატეგორია:დაბადებული  21 აგვისტო
კატეგორია:დაბადებული 1978
კატეგორია:ქუთაისში დაბადებულები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:ქართველი დიპლომატები
კატეგორია:ცოცხალი ადამიანები
ამორიტები

**ამორიტები** — ანტიკური სემიტური წარმოშობის ხალხი. ძირითადად სახლობდნენ დღევანდელი სირიის ტერიტორიაზე. ძვ.წ. XXI საუკუნიდან ძვ.წ. XVII საუკუნის დასასრულამდე ამორიტებმა დაიპყრეს მესოპოტამიის სამხრეთი ნაწილი, სადაც ხელსაყრელ ტერიტორიებზე რამდენიმე ცნობილი ქალაქ-სახელმწიფო შექმნეს, მათ შორის ბაბილონიც, რომელიც პატარა ადმინისტრაციული ქალაქიდან დამოუკიდებელ სახელმწიფომდე და მთავარ ქალაქამდე აღზევდა.

## ლიტერატურა
* "Amorite (people)". Encyclopedia Britannica online. Encyclopedia Britannica Inc. Retrieved 30 November 2012.

კატეგორია:უძველესი ისტორია
კატეგორია:ცივილიზაციები
კატეგორია:სირიის ისტორია
კატეგორია:ეთნიკური ჯგუფები
ნაფიცი მსაჯული (ტელესერიალი)

**„ნაფიცი მსაჯული“** — ქართული სერიალი, რომელიც „ფორმულა კრეატივმა“ გადაიღო რუსთავი 2-სთვის 2010 წელს, სერიალი სულ 3 სერიას მოიცავს.

## სიუჟეტი
ნაფიცი მსაჯულები, რომლებმაც ყველაზე რთული გადაწყვეტილება უნდა მიიღონ, დაადანაშაულონ თუ არა კაცი, რომელიც ცოლის მკვლელობაშია ეჭვმიტანილი.

## როლებში
* ნუგზარ ჩიქოვანი
* თემო გოგიძე
* ლევან ყოჩიაშვილი
* რუსიკო კობიაშვილი
* ბაჩო ჩხეიძე
* ვალერი ყორშია
* ნიკა კუჭავა
* პალიკო ნოზაძე
* მაგდა ნებულიშვილი
* ბაია დვალიშვილი
* ნათია ნიკოლაშვილი
* თემო ნატროშვილი
* თამარ ქოთილაიძე
* სოსო ხვედელიძე
* ზურა ქავთარაძე
* ვახო ჩაჩანიძე
* ქეთი ასათიანი
* მანანა თევზაძე
* გაგა ჩიხლაძე
* თეონა ქოქრაშვილი
* სლავა ნათელაძე
* გუგა გეგეჭკორი
* ლამარა ყარსაშვილი
* გურამ მგალობლიშვილი
* დათო ველიჯანაშვილი

## ეპიზოდურ როლებში
* მამუკა გოგვერაძე
* ვანო ქურასბედიანი
* ვალერი თელია
* ოთო ლორთქიფანიძე
* ანო მურღულია
* ეკა დემეტრაძე
* გიორგი პაპუაშვილი
* ნინო ჯავახიშვილი

## რესურსები ინტერნეტში
* "ნაფიცი მსაჯული" პირველი სერია
* "ნაფიცი მსაჯული" მეორე სერია
* "ნაფიცი მსაჯული" მესამე სერია

კატეგორია:ქართული ტელესერიალები
კატეგორია:2010 წლის ქართული ტელესერიალები
კატეგორია:რუსთავი 2
გვირგვინას ქედი

**გვირგვინას ქედი** — ქედი საქართველოში, ბორჯომისა და ქარელის მუნიციპალიტეტებში. წარმოადგენს თრიალეთის ქედის ჩრდილო-დასავლეთ განშტოებას. ერთი მხრივ, გუჯარეთისწყლის აუზისა და, მეორე მხრივ, ნეძვისწყლისა და ძამის აუზების წყალგამყოფი.

იწყება მთა ჯამჯამასთან და ციცაბო კალთით მთავრდება მტკვრის მარჯვენა ნაპირას. აგებულია პალეოგენური დანალექებით. ქედის უმაღლესი წერტილია მთა მურყნევი (2342 მ). სხვა მთებიდან აღსანიშნავია: აბუხალო (2255 მ), გვირგვინა (2253 მ), თორტიზა (1996 მ) და სხვა. ქედის ციცაბო კალთები ძლიერ დაღარულია მდინარეთა ხეობებით. შემოსილია ძირითადად ფართოფოთლოვანი ტყით, ნაწილობრივ — წიფლნარ-მუქწიწვოვნებით. თხემურ ნაწილში სუბალპური მდელოებია.

გვირგვინას ქედზე ზაფხულში მოხერხებულია პირველი და მეორე კატეგორიის სიძნელის ჩასათვლელი ტურისტული მარშრუტების გავლა, ზამთარში — სათხილამური ლაშქრობის მოწყობა. მის კალთებზეა სოფლები: თორტიზა, ყვიბისი, ტიმოთესუბანი, მზეთამზე, დიდი და პატარა მიტარბი, დაბა წაღვერი და სხვა.

## სქოლიო
კატეგორია:სამცხე-ჯავახეთის მხარის ქედები
კატეგორია:შიდა ქართლის მხარის მთები
მუსკულები

**„მუსკულები“** — ქართული ტელესერიალი, რომლის რეჟისორია ნუკრი ჯანყარაშვილი. 

## როლებში
* ზურა გაჩეჩილაძე (შონზო)
* ნიკა რამიშვილი (დრუპი)
* ზვიად ბლიაძე (ზვიო)
* ანი გიუნტერი

## ეპიზოდურ როლებში
* რომა რცხილაძე
* თიკა ფაცაცია

## რესურსები ინტერნეტში
* მუსკულები ყველა სერია

კატეგორია:ქართული ტელესერიალები
კატეგორია:2000-იანი წლების ქართული ტელესერიალები
დამოუკიდებლობის 1005 დღე

**„დამოუკიდებლობის 1005 დღე“** — ქართული ისტორიული, დოკუმენტურ სერიალი, რომელიც „ვიზარტ სტუდიამ“ და „დოკუმენტური ფილმების სტუდიამ“ გადაიღო პირველი არხისთვის 2009 წელს. სიუჟეტი შეეხება ჩვენი ქვეყნის ისტორიას საბჭოთა რეჟიმის დროს, გაცოცხლებული ისტორიული პერსონაჟებით. სერიალის მომზადებისას გამოყენებულია ემიგრაციის მუზეუმის საარქივო მასალა.

## სიუჟეტი
სერიალში მოვლენები, ძირითადად, ვითარდება 1920 წლის მიწურულსა და 1921 წლის დასაწყისში, როდესაც ბოლშევიკური რუსეთის მიერ მომზადდა და განხორციელდა საქართველოს დემოკრატიული რესპუბლიკის ოკუპაცია. სერიალში აგრეთვე, ნაჩვენებია ქართველ იუნკერთა სამხედრო სასწავლებელი. იუნკერთა ყოფა, ცხოვრება და სამხედრო მოღვაწეობა. სამხედრო სასწავლებლის უფროსის ალექსანდრე ჩხეიძის, აგრეთვე იუნკერების მემუარული ჩანაწერების მიხედვით, დეტალურად არის ასახული ტაბახმელას მისადგომებთან ქართველ იუნკერთა ბრძოლა.

## გადაღება
ფილმის გადაღებაში აქტიურად მონაწილებდნენ საქართველოს თავდაცვის სამინისტროს ჯარისკაცები. კერძოდ, საქართველო ეროვნული გვარდიისა და IV ქვეითი ბრიგადის სამხედრო მოსამსახურეები.
ძირითადი გადაღებები მიმდინარეობდა: 1. თბილისის ძველ უბნებში, 2. იუნკერთა ყოფილ სამხედრო სასწავლებელში 3.ქვემო ქართლში (მარნეულის რაიონი, სოფელი ოფრეთი) - საიდანაც მოხდა წითელი არმიის პირველი შემოსვლა 4. მუხროვანის სამხედრო პოლიგონზე - საბრძოლო მოქმედებების ინსცენირება 5. ბათუმში - საიდანაც საქართველოს დემოკრატიული რესპუბლიკის მთავრობა გაემგზავრა ემიგრაციაში.

## როლებში
## იუნკერები
## სომეხი კომუნისტები
## ეპიზოდურ როლებში
* რამონა მიქელაძე |
* გელა ხახანაშვილი
* ლიკა ოყროშიძე
* მაშო მელქაძე
* თამარ მამულაშვილი
* ზურა ნიჟარძე
* ილია კენჭაძე
## რესურსები ინტერნეტში
* დამოუკიდებლობის 1005 დღე პირველი არხი
* დამოუკიდებლობის 1005 დღე ყველა სერია საქართველოს საზოგადოებრივი მაუწყებელი
კატეგორია:2009 წლის ქართული ტელესერიალები
ვლადიმირ დიმიტროვი

**ვლადიმირ დიმიტროვი — მაისტორა** (; დ. 1 თებერვალი 1882, ფროლოში, კიუსტენდილი, ბულგარეთი - გ. 24 სექტემბერი 1960, სოფია, ბულგარეთი) — ბულგარელი ფერმწერი, შემდგენი და მასწავლებელი. იგი ითვლება XX საუკუნის ერთ-ერთ ყველაზე ნიჭიერ ბულგარელ მხატვრარად და პოსტ რუსეთ-თურქეთის ომის პერიოდის ყველაზე ღირსშესანიშნავ ბულგარელ ფერმწერად. მის პორტრეტებს და კომპოზიციებს აქვს გამომხატველი და ნათელი ფერი, გამოსახულების იდეალური ხარისხი, ღრმა სიმბოლური ძალა და თვითმყოფადობა. მისი კვლევის მთავარი თემაა ადამიანის და ბუნების ურთიერთობა. მიუხედავად იმისა, რომ ის თავს არ მიიჩნევს რელიგიურ ადამიანად, ის მიიჩნევს, რომ ბუნება რეგულირდება უმაღლესი სულით; ის იზიარებს, რომ მისი ნახატების მთავარი მიზანია აამაღლოს ადამიანი და კაცობრიობა, რათა იგი უფრო ახლოს იყოს ჰარმონიასთან, რომელიც წარმოდგენილია ამ ყოვლისმომცველი სულით.

## ბიოგრაფია და კარიერა
ვლადიმირ დიმიტროვი დაიბადა ფროლოშში, კიუსტენდილთან ახლოს და დაიწყო თავისი კარიერა კლერკად. 1903 წელს იგი ჩაირიცხა სოფიის ხატვის სკოლაში, სადაც მას პირველად ოსტატი (Maystora) ეწოდა. 1922 წელს ვლადიმირი რომში ამერიკელი ჯონ კრანი გაიცნო და მომდევნო რამდენიმე წლის განმავლობაში, თავისი ნამუშევრების დიდი ნაწილი მას გაყიდა. პირველი მსოფლიო ომის პერიოდში და მის შემდეგ, იმოგზაურა და მოინახულა რუსეთი, იტალია, საფრანგეთი, გერმანია და ამერიკის შეერთებული შტატები. ამის შემდეგ მან თითქმის მთელი თავისი ცხოვრება სოფელ *შიშკოვციში* გაატარა.

ვლადიმირ დიმიტროვი ცნობილია არა მხოლოდ თავისი ნამუშევრებით, არამედ თავისი ცხოვრების წესითაც. მისი ოჯახი ღარიბი იყო, მაგრამ ამის მიუხედავად, რაც ცნობილი გახდა, იგი ცდილობდა თავისი ქონება და ფული დაეხარჯა სიღარიბეში მცხოვრებ და ასკეტ პირებს, ხოლო თვითონ ატარებდა ძველ ტანსაცმელს და ჭამდა მხოლოდ ვეგეტარიანულ საკვებს. ზუსტად ეს მიზეზია, რის გამოც მაშინაც კი, როცა ის ცოცხალი იყო, ბევრს სჯეროდა, რომ ის იყო წმინდანი.

ვლადიმირ დიმიტროვი იყო გამოჩენილი მხატვარი, რომელიც იყენებდა ნათელ ფერებს თავის ხელოვნებაში და დღეს მისი ნამუშევრები შეიძლება ჩაითვალოს ფოვიზმის ტიპის ვიდრე ექსპრესიონიზმის. ის იყენებს პოსტიმპრესიონიზმის ტექნიკის ფართო სპექტრს, მაგრამ მისი ნამუშევრები ყოველთვის ძლიერ შეკრულია რეალობასთან და ცდილობს გაამარტივოს ბევრი ფიგურა და კომპოზიცია, რომ ისინი ხელმისაწვდომი იყოს ფართო საზოგადოებისათვის. მთავარი გამომხატველი ძალა გამოსახულების სიწმინდე არ არის, მისი ფერებია. 700-ზე მეტი მისი ფერწერა გამოფენილია "ვლადიმირ დიმიტროვის ხელოვნების გალერეა"-ში, რომელიც მდებარეობს კიუსტენდილში.

ვლადიმირის საპატივცემოდ ანტარქტიდაში, სამხრეთ შეტლანდის კუნძულების არქიპელაგის *გრინვიჩის კუნძულზე* მდებარე ერთ-ერთი პიკი მის სახელს ატარებს, კერძოდ *მაისტორის პიკი*.

## რესურსები ინტერნეტში
*ვლადიმირ დიმიტროვის ხელოვნება
*დომინო: ხელოვნების გალერეა - დიმიტროვის ნამუშევრების სურათები.

კატეგორია:დაბადებული 1 თებერვალი
კატეგორია:დაბადებული 1882
კატეგორია:გარდაცვლილი 1960
კატეგორია:გარდაცვლილი 24 სექტემბერი
კატეგორია:ბულგარელი მხატვრები
კატეგორია:მხატვრები ანბანის მიხედვით
არნოლდ კრონიე

**არნოლდ კრონიე** ( ; დ. 4 ოქტომბერი, 1836, კოლესბერგი — გ. 4 თებერვალი, 1911, პოტჩეფსტრუმი) — ბურების გენერალი ბურების პირველ და მეორე ომში.
## ბიოგრაფია
კრონიე ბრიტანეთის კაპკოლონიაში დაიბადა. იგი იზრდებოდა ბურების მმართველობაში მყოფ სამხრეთ აფრიკის რესპუბლიკაში. ბურების პირველ ომში იგი იყო გენერალი. ბურების მეორე ომში კრონიე იყო ბურების დასავლეთის არმიის მთავარსარდალი და ხელმძღვანელობდა ქალაქების კიმბერლისა და მაფეკინგის ალყას. ბრიტანელ გენერალს პაულ მეთიუენს სურდა დაესრულებინა კიმბერლის ალყა. ამ მიზნით 1899 წლის 28 ნოემბერს დაძრა ჯარები კრონიეს წინააღმდეგ. ბრიტანელებმა გაიმარჯვეს, მაგრამ ეს გამარჯვება მათ პიროსის გამარჯვებად დაუჯდათ. მოგვიანებით 1899 წლის 11 დეკემბერს მახერსფონტაინის ბრძოლაში კრონიემ სასტიკად დაამარცხა ბრიტანელები. კრონიემ, რომელიც ბურების არმიის 1/10-ს 4000 ჯარისკაცს სარდლობდა, დამარცხდა პარდებერგის ბრძოლაში და მთელ არმიასთან ერთად ტყვედ ჩავარდა. მათ შორის იყო ნიკო ბაგრატიონიც. ტყვე ბურები ბრიტანელებმა წმინდა ელენეს კუნძულზე გადაიყვანეს. კრონიე 1902 წელს გაანთავისუფლეს. სიცოცხლის უკანასკნელი წლები მან ქალაქ კლერკსდორფში გაატარა.
## ლიტერატურა
*Martin Meredith: Diamonds, Gold, and War: The British, the Boers, and the Making of South Africa.. PublicAffairs, 2008, S. 99–100.
*Hochspringen nach: a b c Eintrag bei britannica.com (englisch), abgerufen am 29. Januar 2014
*Hochspringen ↑ Carl Hodge: Encyclopedia of the Age of Imperialism, 1800-1914.. Greenwood Publishing Group, 2008.

კატეგორია:დაბადებული 4 ოქტომბერი
კატეგორია:დაბადებული 1836
კატეგორია:გარდაცვლილი 4 თებერვალი
კატეგორია:გარდაცვლილი 1911
კატეგორია:სამხედრო მოღვაწეები
ევფრატის ფარი

**ოპერაცია ევფრატის ფარი** () ან **ჯარაბულუსის ბრძოლა** — საზღვრისპირა ბრძოლა, რომელიც მიმდინარეობს მთელს სირიის საზღვარზე ქალაქ ჯერაბლუსთან, თურქეთის სამხედროების ოფიციალური განცხადებით, სირიის თავისუფალი არმია, თურქეთის სპეცსამსახურების მხარდაჭერით, და ასევე სხვა შეიარაღებული ფორმირებების დახმარებით, ებრძვის როგორც ისლამურ სახელმწიფოს, ისევე სირიის დემოკრატიულ ძალებს (ქურთებს).

თურქეთის პრეზიდენტის რეჯეფ თაიფ ერდოღანის განცხადებით, რომელიც მიმდინარე ოპერაციის პირველ დღეს გააკეთა, ეს კამპანია ისლამური სახელმწიფოს და ქურთების (სირიის დემოკრატიულ ძალების) წინააღმდეგ მიმართულია, რომლებიც ტერორისტული ჯგუფებია და საფრთხეს უქმნიან თურქეთს ჩრდილოეთ სირიაში. ოპერაციამდე, სირიის ქურთი ძალები მიიწევდნენ ჯერაბლუსამდე, მანბიჯში გამარჯვების შემდეგ.

## სქოლიო
კატეგორია:სირიის ომები
კატეგორია:2016 წლის კონფლიქტები
კატეგორია:სირიის სამოქალაქო ომი
იტაიპე

**იტაიპე** () — მუნიციპალიტეტი ბრაზილიაში, მინას-ჟერაისის შტატში; მიეკუთვნება ვალი-დუ-მუკურის მეზორეგიონს. შედის ეკონომიკურ-სტატისტიკურ მიკრორეგიონ ტეოფილუ-ოტონის შემადგენლობაში.

2010 წლის მონაცემებით, მოსახლეობა 11 798 ადამიანს შეადგენდა, მოსახლეობის სიმჭიდროვე 24,54 კმ²-ზე. ფართობი 480 829 კმ²-ია.

## იხილეთ აგრეთვე
* მინას-ჟერაისი
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები*

კატეგორია:მინას-ჟერაისის შტატის მუნიციპალიტეტები
სიურეიის ოპერის სახლი

**სურეიას ოპერის სახლი** ან **სურეიას კულტურის ცენტრი** () — საოპერო დარბაზი, რომელიც მდებარეობს სტამბოლის ქადიქიოის რაიონში, თურქეთი. შენობის არქიტექტორია სომეხი კეჰამ კავაფიანი, რომელიც ააშენა სტამბოლის დეპუტატის სიურეია ილმენის ბრძანებით, დაარსდა 1927 წელს, როგორც პირველი მუსიკალური თეატრი სტამბოლის ანატოლიის ნაწილში. თუმცა, იმის გამო, რომ შესაბამისი საშუალებებით და აღჭურვილობებით თეატრი არ იყო აღჭურვილი, ოპერეტები არ იყო დადგმული. შენობა, ფუნქციურ აღდგენამდე, გამოიყენებოდა როგორც კინოთეატრი, მაგრამ, 2007 წელს შენობის ხელახალი რემონტის შემდეგ, ძველ ფუნქციას დაუბრუნდა.

## ისტორია
ოპერის მშენებლობა 1924 წელს, სიურეია ფაშას ბრძანებით დაიწყო, რომელსაც კულტურული და სოციალური შეხვედრებისთვის ადგილი სჭირდებოდა, რომელიც ქადიქიოის ძალიან აკლდა. მასზე დიდი შთაბეჭდილება მოახდინა ევროპის ცნობილი თეატრები, მისი ვიზიტების დროს. შენობის ესთეტიკური და ფუნქციური გავლენა არქიტექტურულ დიზაინზე აისახება ფოიეში, მაგალითად არტ-დეკო ინტერიერი ინსპირირებული შანზ-ელიზეს თეატრში პარიზში, რომელიც აჩვენებს არქიტექტურის გერმანულ სტილს. სტამბოლის დეპუტატის სიურეია ილმენის ბრძანებით, კეჰამ კავაფიანი დაინიშნა ოპერის არქიტექტორად, რომელის მშენებლობაც დასრულდა 1927 წელს.

გახსნიდან, მუსიკალური თეატრის სცენა არ იყო მთლიანად დასრულებული, არ არსებობდა რეჟისორის ოთახი და საერთოდ შენობა არ იყო გათვალისწინებული ოპერეტაბის წარმოსადგენად, რის გამოც წარმოდგენები არ გამართულა. მხოლოდ თეატრალური პიესები გაიმართა რამდენიმე დღის განმავლობაში. 1930 წელს, შენობაში დამონტაჟდა ტექნიკური აღჭურვილობა: ეკრანი და ხმის გამაძლიერებლები ფილმების საჩვენებლად და ამიერიდან ადგილს ეწოდა "Süreyya Sineması" (სიურეიას კინოთეატრი). ჰიქმეთ ნაზიმი, ცნობილი პოეტის ნაზიმ ჰიქმეთის მამა, დაინიშნა კინოთეატრის პირველ მენეჯერად.

1950 წელს სიურეია ილმენმა თეატრი საჩუქრად გადასცა "დარუშაფაკის ასოციაციას", საქველმოქმედო ორგანიზაცია, რომელიც ეხმარება ღარიბ ობოლ ბავშვებს განათლების მიღებაში, იმ პირობით, რომ ის ან მისი მეუღლე მთელი სიცოცხლის მანძილზე, აქედან შემოსავალს მიიღებდნენ. იგი გარდაიცვალა 1955 წელს, ხოლო მისი მეუღლე ადალეთ ილმენი 1966 წელს. რესტავრაციის პროცესში აღდგა ფრესკები ჭერსა და კედლებზე, ასევე ქანდაკებები ფასადზე. სამშენებლო სამუშაოები თითქმის ორი წელი გაგრძელდა და ღირებულება შეადგინა თითქმის 14 მილიონი YTL (დაახლოებით 9 მლნ. აშშ-ს დოლარი).

სიურეიის ოპერა რესტავრაციის შემდეგ გაიხსნა 2007 წლის 14 დეკემბერს, სადაც შესრულდა იუნუს ემრეს ორატორია (Opus 26) აჰმედ ადნან საიგუნის მიხედვით. ამდენად, სიურეია ფაშას ოპერის ოცნება 80 წლის შემდეგ ახდა. მეორე სართულის სამეჯლისო დარბაზი იტევს 500 სტუმარს.

ოპერის სახლი, სტამბოლის სახელმწიფო ოპერისა და ბალეტის სახლია. ოპერისა და ბალეტის წარმოდგენები იმართება კვირაში სამ ჯერ. 

## სქოლიო
კატეგორია:სტამბოლის თეატრები
კატეგორია:სტამბოლის კულტურა
კატეგორია:თეატრები ანბანის მიხედვით
ციხისჯვრის ქედი

**ციხისჯვრის ქედი** — ქედი საქართველოში, ბორჯომის მუნიციპალიტეტში. წარმოადგენს თრიალეთის ქედის განშტოებას. ქედი აღმოსავლეთით მთა ჯამჯამასთან უერთდება გვირგვინას ქედს. ციხისჯვრის ქედზეა 2300-2800 მ-იანი მწვერვალები: კოდიანი, სანისლო, ყარაყაია, ცხრაწყარო, საყველო, ქვაჯვარი, კენჭიყარა.

## სქოლიო
კატეგორია:სამცხე-ჯავახეთის მხარის ქედები
Ҟь

thumb|აუდიო «Ҟь»
**Ҟь**, **ҟь** ([ყჲ] — წარმოითქმება, როგორც რბილი „ყ“) — კირილური დამწერლობის დიგრაფი. ის თანხმოვანია. გამოიყენება აფხაზურ ენაში.

## დამატებითი ინფორმაცია
აღნიშნული დიგრაფი გამოიყენება შემდეგ ენებში:

## ლიტერატურა
* ლ. ავიძბა, ე. კოკოსკერია, „აფხაზური ზეპირმეტყველების გაკვეთილები“ / თსუ-ს გამოცემა, თბ., 2014

## რესურსები ინტერნეტში
* აფხაზური კლავიატურა

კატეგორია:კირილური დიგრაფები
Carnival Legend

[290px|მინი|Carnival Legend-ი ტოვებს [ტალინი|ტალინს, 23 ივლისი, 2013]]
**Carnival Legend** —  *Spirit*-კლასის საკრუიზო გემი. უმრავლესი დობილი გემების მსგავსად, შედის Carnival Corporation & plc-ის მფლობელობაში და ოპერირებს კომპანია Carnival Cruise Line-ის მიერ. აგებულია ფინეთის დედაქალაქ ჰელსინკიში, ჰელსინკის ახალ გემთსაშენში, STX Finland-ის მიერ; მშენებლობა 2001 წლის 17 დეკემბერს დასრულდა. 2002 წლის 21 აგვისტოს, ინგლისში, გემი მსახიობმა ჯუდი დენჩმა მონათლა. მისი პირველი მოგზაურობა, რომელიც ამავე დროს Carnival-ის პირველი კრუიზი იყო ევროპაში, იყო სამდღიანი ტურნე ინგლისის ქალაქ ჰარვიჩიდან ამსტერდამისაკენ და უკან დაბრუნება. 

*Carnival Legend*-ის კაიუტების 80%-ს აქვს ხედი ზღვაზე და მათგან 80%-ს კი საკუთარი აივანი. იგი კარნივალის პირველი გემი იყო, რომელსაც ჰქონდა ალტერნატიული კვების შესაძლებლობა და საქორწინო სამლოცველო. 

## ნავსადგურები
2013 წლის აპრილიდან ნოემბრამდე *Carnival Legend*-ი ასრულებდა კრუიზებს ბალტიისა და ხმელთაშუა ზღვებში. შემდეგ გადაინაცვლა ფლორიდის ქალაქ ტამპაში, საიდანაც დასავლეთ კარიბების 7-დღიანი კრუიზების შესრულება დაიწყო.

2014 წლის თებერვალში გემს განახლებითი სამუშაოები ჩაუტარდა და შემდეგ ავსტრალიაში გადავიდა. 2015 წლის აპრილამდე ასრულებდა 8-12-დღიან კრუიზებს სიდნეიდან წყნარი ოკეანის კუნძულების მიმართულებით. 

ამჟამად, *Carnival Legend*-ი ავსტრალიის კრუიზებს ასრულებს ზამთარში, ზაფხულში კი ალასკისას. 

## ინციდენტები
### ბოთლის გახსნა
2002 წლის 21 აგვისტოს, გემის გახსნის ცერემონიაზე, მსახიობმა ჯუდი დენჩმა მხოლოდ მესამე ცდაზე შესძლო შამპანურის ბოთლის გახსნა. „მყავს 13 ნათლული, ახლა კი ამ დიდებული გემის ნათლიაც გავხდი“, — აღნიშნა მსახიობმა.

### ძრავის ოთახის გადახურება
2005 წლის 3 აგვისტოს, გემის ქვედა დონეებიდან მძიმე კვამლმა დაიწყო ამოსვლა. რამდენიმე წუთში, სპეციალურმა განცხადებამ ყველას მოუწოდა გემის ზედა ნაწილზე ასვლა. კრუიზის ხელმძღვანელის განცხადებით, პრობლემა ძრავის ოთახის გადახურებით იყო გამოწვეული. რამდენიმე საათში ყველაფერი მოგვარდა, თუმცა არ დაკონკრეტებულა ინციდენტის ზუსტი მიზეზი. 

### მგზავრის სიკვდილი
2006 წლის 27 მაისს, ცოლთან შეკამათების შემდეგ, კაიუტის აივნიდან ზღვაში გადახტა 35 წლის პენსილვანიელი მამაკაცი. გემმა 11 საათს დაჰყო გაჩერებულმა. გამოიძახეს სანაპირო დაცვა, თუმცა მამაკაცის ცხედარი ვერ იპოვეს. 

### შეჯახება *Enchantment of the Seas*-თან
2009 წლის 30 სექტემბერს, როდესაც *Carnival Legend*-ი მექსიკის ქალაქ კოსუმელს ტოვებდა, ძლიერმა ქარმა იგი კომპანია Royal Caribbean Cruise Lines-ის გემ *Enchantment of the Seas*-ს შეაჯახა. დაზიანდა *Carnival Legend*-ის ღია გემბანი, ასევე ჩამისხვრა მინები, თუმცა გემმა კრუიზის გაგრძელება შესძლო.

## გალერეა

Carnival Legend George Town, Grand Cayman (4400626767).jpg|კაიმანის კუნძულებთან
Carnival Legend in Sydney 2014-10-27.jpg|სიდნეიში
Carnival Legend Roatan, Honduras.jpg|ქალაქ როატანთან, ჰონდურასი
"Carnival Legend" cruise ship seen from Tampa, Florida. Streetcar stop.jpg|ტამპაში

## იხილეთ აგრეთვე
*Carnival Cruise Lines

## რესურსები ინტერნეტში
*ოფიციალური საიტი
*Carnival Legend Photo Gallery
*Carnival Legend ship location

## სქოლიო
კატეგორია:საკრუიზო გემები
კატეგორია:Carnival Cruise Lines-ის გემები
Хь

thumb|აუდიო «Хь»
**Хь**, **хь** ([ხჲ] — წარმოითქმება, როგორც რუსული რბილი „ხ“) — კირილური დამწერლობის დიგრაფი. ის თანხმოვანია. გამოიყენება აფხაზურ, აბაზურ, ხუნძურ, აღულურ, ადიღეურ, დარგუულ, ინგუშურ, ყაბარდოულ, ლაკურ, ლეზგიურ, რუთულურ, თაბასარანულ, თათურ, წახურ, ჩეჩნურ ენებში.

## დამატებითი ინფორმაცია
აღნიშნული დიგრაფი გამოიყენება შემდეგ ენებში:

## ლიტერატურა
* ლ. ავიძბა, ე. კოკოსკერია, „აფხაზური ზეპირმეტყველების გაკვეთილები“ / თსუ-ს გამოცემა, თბ., 2014

კატეგორია:კირილური დიგრაფები
ეჯისუ

**ეჯისუ — **პატარა ქალაქი აფრიკის რესპუბლიკა განაში და აშანტის რეგიონის ეჯისუ-ჯუაბენის მუნიციპალიტეტის დედაქალაქი. ქალაქი გადაჭიმულია დაახლოებით 637 კმ2''
კატეგორია:განა
კატეგორია:განას გეოგრაფია
The Last Stand (Sabaton-ის ალბომი)

***The Last Stand *** — შვედური პაუერ მეტალ ჯგუფ Sabaton-ის მერვე სტუდიური ალბომი. გამოვიდა 2016 წლის 19 აგვისტოს. *The Last Stand* ჩაიწერა  Abyss Studios-ში პეტერ ტეგტგრენის მიერ.

Sabaton-ის წინა ალბომ *Heroes*-ის, მსგავსად, *The Last Stand* კონცეპტუალური ალბომია. იგი შთაგონებულია სხვადასხვა დროის უკანასკნელი თავდაცვითი ბრძოლებით. პირველი სინგლი, „The Lost Battalion“, 2016 წლის 10 ივნისს გამოუშვეს, რომელსაც მოჰყვა „Blood of Bannockburn“ 15 ივლისს და „Shiroyama“ 12 აგვისტოს.

## სიმღერების სია 
## პერსონალი
* იოაკიმ ბროდენი – ვოკალი და კლავიშებიანი საკრავები
* პერ სუნდსტრიომი – ბას-გიტარა და ბეკ-ვოკალი
* კრის რიოლანდი – გიტარა და ბეკ-ვოკალი
* ტობე ენგლუნდი – გიტარა და ვოკალი (All Guns Blazing)
* ჰანეს ვან დალი – დასარტყმელი საკრავები, ბეკ-ვოკალი

## ჩარტები 
## სქოლიო
კატეგორია:2016 წლის ალბომები
კატეგორია:Sabaton-ის ალბომები
კატეგორია:Nuclear Blast-ის ალბომები
კატეგორია:ალბომები პეტერ ტეგტგრენის პროდიუსერობით
არგონის ტყის ბრძოლა

**არგონის ტყის ბრძოლა** — ანტანტის საბოლოო თავდასხმის ერთ-ერთი მთავარი ნაწილი პირველი მსოფლიო ომის დროს, რომელიც მთელ დასავლეთ ფრონტზე იყო გადაჭიმული. შეტევითი ბრძოლები მიმდინარეობდა 1918 წლის 26 სექტემბერიდან 1918 წლის 11 ნოემბერის ზავამდე, 47 დღის განმავლობაში. არგონის ტყის ბრძოლა უდიდესი იყო ამერიკის სამხედრო ისტორიაში, მასში ჩართული იყო 1,2 მილიონი ადამიანი. არგონის ტყის ბრძოლები ანტანტის ქვეყნების ასდღიანი შეტევების ერთ-ერთი შემადგენენელი ნაწილი იყო, რომელმაც ომი დასასრულამდე მიიყვანა. ბრძოლამ 26 277  ადამიანის სიცოცხლე შეიწირა, ხოლო 95 786 დაიჭრა. არგონის ტყის ბრძოლა უდიდესი და სისხლიანი ბრძოლა იყო ამერიკის საექსპედიციო ძალებისთვის, რომელსაც გენერალი ჯონ პერშინგი ხელმძღვანელობდა. პირველი მსოფლიო ომის დროს ამერიკული საექსპედიციო ძალები ძირითად არგონის ტყის ბრძოლებში იყვნენ ჩართულნი.

## ლიტერატურა
* Ferrell, Robert H. 2012. America's Deadliest Battle: Meuse-Argonne, 1918. Lawrence: University Press of Kansas.
* "Meuse River-Argonne Forest Offensive, 26 September-11 November 1918". Historyofwar.org. Retrieved 2013-09-26.

კატეგორია:პირველი მსოფლიო ომის ბრძოლები
კატეგორია:1918 წლის ბრძოლები
კატეგორია:დასავლეთი ფრონტის ბრძოლები (პირველი მსოფლიო ომი)
კატეგორია:1918 წელი საფრანგეთში
იღნეადის ჭალის ტყეების ეროვნული პარკი

**იღნეადის ჭალის ტყეების ეროვნული პარკი** () — 2007 წლის 13 ნოემბერს დაარსებული ეროვნული პარკი, რომელიც მდებარეობს მარმარილოს რეგიონის ქირქლარელის პროვინციაში, თურქეთი.

ეროვნული პარკის ფართობია – 3155 ჰა და მდებარეობს ქალაქ იღნეადასთან, თურქეთ-ბულგარეთის საზღვარზე, 25 კმ დაშორებულია დემირქოის რაიონს, ქირქლარელის პროვინცია.

;ფლორა
10 კმ-ს ხანგრძლივობის დიუნები მცენარეთა სახეობებთან ერთად, უნიკალურია დასავლეთ შავი ზღვის რეგიონისთვის და ატარებს დიდ მნიშვნელობას. დიუნის ფლორის მონაკვეთი, რომელიც განლაგებულია ტბებს, ჭაობებს და ზღვის შორის, დაცულია საერთაშორისო ხელშეკრულებით. ეროვნული პარკი ასევე ჰაბიტატის ჭაობების და არამარადმწვანე შერეული ხეების არსებობის არეალია. ვაზის ჯიშები ტყის ყველაზე მკაფიო მცენარეებია. ეროვნული პარკის ტყეში არსებული ხეების სახეობებია: ევროპული ნაცარი (Fraxinus excelsior), მუხა (Quercus), მურყანი (Alnus), წიფელი (Fagaceae) და ნეკერჩხლი (Aceraceae).

;ფაუნა
ეროვნული პარკის თევზის სახეობებია: კალმახი (Oncorhynchus), ცქიმურასებრნი (Osmerus), კეფალისებრნი (Mugilidae).

ფრინველებია: თეთრკუდა არწივი (Haliaeetus albicilla), ევროპული მწვანე კოდალა (Picus viridis), ბუსნაირნი (Strigiformes), რუხი ყანჩა (Ardea cinerea), ევროპული გუგული (Cuculus canorus), ალკუნისებრნი (Coraciiformes), შავი ყარყატი (Ciconia nigra) და ოფოფი (Upupa epops).

ძუძუმწოვრებია: ტყის კატა (Felis silvestris), გარეული ღორი (Sus scrofa), კურდღელი (Lepus), ტყის კვერნა (Martes Martes), მაჩვი (Meles meles), მგელი (Canis lupus), ირმისებრნი (Cervidae), მელა (Vulpes vulpes), წავი (lutra lutra), ყვითელი თაგვი (Apodemus flavicollis), სინდიოფალა (Mustela) და მრავალფეროვანი მყრალა (Mephitis Mephitis).

ქვეწარმავლები: კუ (Testudo hermanni), ტრიტონი (Triturus karelinii), ხვლიკისნაირნი (Lacertilia), ვერხვი (Vipera Aspis), წყლის გველი (Acrochordidae).

## სქოლიო
კატეგორია:თურქეთის ეროვნული პარკები
კატეგორია:2007 წელს დაარსებული დაცული ტერიტორიები
მზარეულები (ტელესერიალი)

**„მზარეულები“** — ქართული კომედიური ჟანრის სერიალი, რომელიც სტუდია Stanly-იმ გადაიღო GDS-ის დაკვეთით 2015 წელს. სერიალი არის რუსული კომედიის „სამზარეულოს“ რიმეიკი. სერიალის გადაღებები დასრულებულია.

## სიუჟეტი
„ლე ფიგაროს“ შეფ-მზარეული გია თვლის, რომ რესტორნის წარმატებისთვის მთავარი კერძის გემოა. მენეჯერი ლიკა თვლის, რომ მთავარია აურა. მეოცნებე ლევან აბშილავა კი თვლის ბუზებს და ოცნებობს მზარეულობაზე, სანამ ერთ უცნაურ ღამეს „ლე ფიგაროს“ მთვრალი მეპატრონე დუტა სხირტლაძე თავისთან სამუშაოდ მიიწვევს.

## როლებში
* ზუკა პაპუაშვილი                                          
* დუტა სხირტლაძე
* თეკლა ჯავახაძე
* თაზო გახარია
* სოფო გორელაშვილი
* ნიკა ყიფშიძე
* ნინი სოსელია
* ბექა ქამხაძე
* ერეკლე ცინცაძე
* ლევან ჩიქვანია
* მერაბ ჭიქაშვილი
*ალექსანდრა პაიჭაძე
* გიორგი ბანძელაძე
* ქეთი კანტიძე
* თინა ლაღიძე
* ნატალი მაჩიტიძე
* დათო გომართელი
* ვაჟა ქოქრაშვილი
* მაია ლომიძე
* ეკა შარიქაძე
* თამრიკო ტყემალაძე
* ვახტანგ ნოზაძე
* ლალი მოროშკინა
* ნაირა გელაძე
* გიორგი გურგულია
* ირაკლი ოთინაშვილი
* დათო ბეკოშვილი
* გიორგი მაისურაძე
* ჯემალ მოამედ
* ანა ოლკინა
* ნინო იოსელიანი
* გიორგი მაისურაძე
* ბერტა ხაფავა
* ნიკა გაბელია
* ნინო მანაგაძე
* იკა ოთინაშვილი
* ზაალ კუპრიაშვილი
* დათო ელიზარაშვილი

## რესურსები ინტერნეტში
* მზაურეულები GDSON
* მზარეულები GDS
* მზარეულები ყველა სერია

კატეგორია:GDS TV
კატეგორია:2015 წლის ქართული ტელესერიალები
ჯოზეფ ჩემბერლენი

**ჯოზეფ ჩემბერლენი** (; დ. 8 ივლისი, 1836, ლონდონი, გაერთიანებული სამეფო — გ. 2 ივლისი, 1914, ბირმინგემი, გაერთიანებული სამეფო) — ბრიტანელი მეწარმე, ვიქტორიას დროინდელი ინგლისის ერთ-ერთი ყველაზე გავლენიანი პოლიტიკოსი და მინისტრთა კაბინეტის ერთადერთი წევრი, რომელსაც არ ჰქონდა მიღებული უმაღლესი განათლება. ბურების მეორე ომის ერთ-ერთი სულისჩამდგმელი. იყო ნევილ და ოსტინ ჩემბერლენების მამა. ამ დროისთვის მის სახელს ატარებს ბირმინგემის ცენტრალური მოედანი.

## რესურსები ინტერნეტში 
* ჯოზეფი ბრიტანეთის ნაციონალურ არქივში
* ჯოზეფ ჩემბერლენის პორტრეტები

კატეგორია:დაბადებული 8 ივლისი
კატეგორია:დაბადებული 1836
კატეგორია:გარდაცვლილი  2 ივლისი
კატეგორია:გარდაცვლილი 1914
კატეგორია:ინგლისელი პოლიტიკოსები
კატეგორია:ლონდონში დაბადებულები
სტენლი ბოლდუინი

[მინი|ბოლდუინი [1920 წელს]]
**სტენლი ბოლდუინი** (; დ. 3 აგვისტო, 1867 — გ. 14 დეკემბერი, 1947) — ბრიტანელი პოლიტიკოსი და სახელმწიფო მოღვაწე. გაერთიანებული სამეფოს 55-ე, 57-ე და 59-ე პრემიერ-მინისტრი. 1937 წლიდან — გრაფ ბოლდუინ-ბიუდლი.

## რესურსები ინტერნეტში 
* ბოლდუინი Downing Street-ის საიტზე 
* ნამუშევრები სტენლი ბოლდუინზე

კატეგორია:დაბადებული  3 აგვისტო
კატეგორია:დაბადებული 1867
კატეგორია:გარდაცვლილი  14 დეკემბერი
კატეგორია:გარდაცვლილი  1947
კატეგორია:ინგლისელი პოლიტიკოსები
კატეგორია:ბრიტანელი პოლიტიკოსები
კატეგორია:გაერთიანებული სამეფოს პრემიერ-მინისტრები
კატეგორია:გაერთიანებული სამეფოს პრემიერ-მინისტრები XX საუკუნეში
Ҵә

thumb|აუდიო «Ҵә»
**Ҵә**, **ҵә** ([წჿ] — წარმოითქმება, როგორც „წვ“) — კირილური დამწერლობის დიგრაფი. ის თანხმოვანია. გამოიყენება აფხაზურ ენაში.

## დამატებითი ინფორმაცია
აღნიშნული დიგრაფი გამოიყენება შემდეგ ენებში:

## ლიტერატურა
* ლ. ავიძბა, ე. კოკოსკერია, „აფხაზური ზეპირმეტყველების გაკვეთილები“ / თსუ-ს გამოცემა, თბ., 2014

## რესურსები ინტერნეტში
* აფხაზური კლავიატურა

კატეგორია:კირილური დიგრაფები
ბიზანტიური კალენდარი

**ბიზანტიური კალენდარი** — ბიზანტიის იმპერიაში გავრცელებული, იულიანური წლის წყობაზე დაფუძნებული, დღეების ორგანიზების კალენდარული სისტემა, რომლის დროსაც წელი იწყებოდა 1 სექტემბერს. 

იულიანური წლისაგან განსხვავება მხოლოდ თვების დასახელებაში იყო, რომელიც ლათინურის ბერძნულ თარგმანს წარმოადგენდა. ნაკიანი წელიწადი, დღეების ოდენობით იულიანური კალენდრის ტოლი იყო. 24 თებერვლის გაორმაგებით აწარმოებდნენ 366-ე დღეს, ხოლო 29 თებერვალის გამოყენება დაიწყეს მხოლოდ გვიან შუასაუკუნეებში.

## ისტორია
იმპერატორ დიოკლეტიანეს დროს, რომის იმპერიაში ყოველ 15 წელიწადში მიმდინარეობდა ქონების აღწერა, რათა დაედგინათ გადასახადების სიდიდე. აღნიშნულ 15 წლიან ციკლის თითოეული წლის რიგით ნომერს ინდიქტიონი ეწოდა. 312 წელს იმპერატორ კონსტანტინე I დიდის დროს, დროის ინდიქტიონებად დაყოფა ოფიციალურად იქნა მიღებული, რომელიც იწყებოდა 23 სექტემბერს. 462 წელს ბიზანტიაში, პრაქტიკული მოსაზრებიდან გამომდინარე, წლის დასაწყისად აღებულ იქნა 1 სექტემბერი, მაგრამ ოფიციალურად დამტკიცდა 537 წელს. 

მიუხედავად ამისა ზოგიერთი ბიზანტიელი ჟამთააღმწერელი (მაქსიმე აღმსარებელი, თეოფანე აღმსარებელი და გიორგი სინკელი) წლებს ითვლიდნენ ალექსანდრიული კალენდრით, რომელიც 25 მარტიდან იწყებოდა.

## სქოლიო
კატეგორია:კალენდარი
მიტარბულა

**მიტარბულა** (მიტარბისწყალი) ― მდინარე ბორჯომის მუნიციპალიტეტში, გუჯარეთისწყლის მარცხენა შენაკადი. სათავე აქვს ციხისჯვრის ქედის ჩრდილოეთ კალთაზე. მიტარბულას ნაპირზეა სოფლები დიდი მიტარბი და პატარა მიტარბი.

## იხილეთ აგრეთვე
*მიტარბი (წყალი)

## სქოლიო
კატეგორია:სამცხე-ჯავახეთის მხარის მდინარეები
კატეგორია:გუჯარეთისწყლის შენაკადები
კონრად ჰენლაინი

[მინი|ჰენლაინი [1938 წელს]]
**კონრად ჰენლაინი** (; დ. 6 მაისი, 1898, მაფერსდორფი — გ. 10 მაისი, 1945, პლზენი) — სუდეტის ოლქის გერმანელი ნაცისტი პოლიტიკური მოღვაწე, 1930-იან წლებში სუდეტელი გერმანელების მოძრაობის ლიდერი ჩეხოსლოვაკიაში, 1938–1945 წლებში ნაცისტური გერმანიის სახელმწიფო მოღვაწე, სს-ის ობერგრუპენფიურერი (1943).

დაიბადა წიგნებით მოვაჭრეთა ოჯახში. პროფესიით იყო ბანკის მოსამსახურე. 1916 წელს დაასრულა გაბლონცის (ახლანდ. იაბლონეც-ნად-ნისოუს) ვაჭრობის აკადემია. მონაწილეობდა პირველ მსოფლიო ომში. ავსტრია-უნგრეთის არმიის შემადგენლობაში იბრძოდა იტალიის ფრონტზე. 1918 წელს მოხდა მისი ინტერნირება. 1919 წლიდან მუშაობდა დოიჩე ბანკის გაბლონცის განყოფილებაში, 1925 წლიდან იყო ფიზკულტურის მასწავლებელი ქალაქ აშში, სადაც შექმნა ნაციონალისტური სამხედრო ორგანიზაცია. 1931 წელს გახდა სუდეტის ტანვარჯიშის გერმანული კავშირის ხელმძღვანელი. 1933 წლის 1 ოქტომბერს ქალაქ ეგერში დააარსა სუდეტის გერმანელთა პატრიოტული ფრონტი, რომელიც გამოდიოდა ჩეხოსლოვაკიის შემადგენლობაში სუდეტებისათვის ავტონომიის მინიჭების მოთხოვნით. 1935 წლის აპრილში ფრონტი გარდაიქმნა სუდეტელ გერმანელთა პარტიად, რომელმაც მჭიდრო კავშირები დაამყარა გერმანიის ნაციონალ-სოციალისტურ მუშათა პარტიასთან და გააჩაღა სუდეტის ოლქის გერმანიასთან მიერთებისკენ მიმართული საქმიანობა. 1938 წელს სათავეში ჩაუდგა სუდეტელ გერმანელთა მოხალისეობრივ კორპუსს. 1938 წლის მიუნხენის შეთანხმებისა და სუდეტის ოლქის გერმანიასთან შეერთების შემდეგ დაინიშნა მის გაულაიტერად და შტატჰალტერად, შეიყვანეს გერმანიის რაიხსტაგში, მიეცა სს-ის გრუპენფიურერის ფორმის ტარების უფლება. 1939 წლის იანვარში შევიდა ნაციონალ-სოციალისტურ პარტიაში, შემდგომში კი სს-ში. 1939 წლის მაისიდან იყო სუდეტის ოლქის (სუდეტლანდის) საიმპერიო ნაცვალი. 1942 წლის ნოემბრიდან სუდეტლანდის თავდაცვის საიმპერიო კომისარი. 1945 წლის მაისში დაატყვევეს ამერიკის მე-7 არმიის ნაწილებმა. თავი მოიკლა სამხედრო ტყვეების ბანაკში.

## რესურსები ინტერნეტში 
* 

## სქოლიო 
კატეგორია:დაბადებული  6 მაისი
კატეგორია:დაბადებული 1898
კატეგორია:გარდაცვლილი 10 მაისი
კატეგორია:გარდაცვლილი 1945 
კატეგორია:მესამე რაიხის პოლიტიკოსები
კატეგორია:რაიხსტაგის დეპუტატები (მესამე რაიხი)